钦定古今图书集成/方舆汇编/边裔典/第115卷 > 《登夏州城楼观征人赋得六州胡儿歌》
## 钦定古今图书集成/方舆汇编/边裔典/第115卷 > 《登夏州城楼观征人赋得六州胡儿歌》

前人

“六州胡儿六蕃语，十岁骑羊逐沙鼠。沙头牧马孤雁
飞，汉军游骑貂锦衣。云中征戍三千里，今日征行何
岁归？无定河边数株柳，共送行人一杯酒。”胡儿起作
《和蕃歌》，齐唱呜呜尽垂手。心知旧国西州远，西向胡
天望乡久。回身忽作异方声，一声回尽征人首。蕃音
虏曲直难分，似说边情向塞云。“故国关山无限路，风
沙满眼堪断魂。不见天边青作冢，古来愁杀汉昭君。”